Рустам Шукуров

Рустам Шукуров (Шукуров Рустам Муҳаммадович; зод. 12 октябр 1961, Сталинобод) — таърихнигор, бизонсшинос, эроншинос ва туркшиноси тоҷики аҳли Русия, доктори илмҳои таърих, профессор. Узви Анҷумани мутолеъоти Авруосиёи Марказӣ. Зиндагинома Рустам Шукуров 12 октябри соли 1961 дар шаҳри Душанбе дар хонадони донишманди тоҷик Муҳаммадҷон Шакурӣ ва муаллимаи риёзӣ Клавдия Василевна Луканина ба дунё омадааст. Рустам Шукуров ҳамчунин аз хурдӣ дузабона ба воя расидааст. То синни 16-солагӣ дар Тоҷикистон зиндагӣ мекард. Сипас, ба Маскав рафт ва пас аз хатми мактаб ба факултаи таърихи Донишгоҳи давлатии Маскав дохил шуда, соли 1984 онро хатм кард 1. Бо маслиҳати роҳбари худ Сергей Павлович Карпов таърихи муносибатхои мусулмонону насрониро дар Бизонс омӯзишу пажӯҳиш мекунад 2. Аз соли 1984 дар аспирантураи факултаи торих таҳсил карда, соли 1990 дар мавзӯи "Имперотурии Требизонд ва Шарқ (") рисолаи номзадияшро дифоъ кардааст. Аз соли 1991 дар кафедраи торихи асрҳои миёна, факултаи торихи Донишгоҳи давлатии Маскав ва дар лабораторияи омӯзиши кишварҳои баҳри Сиёҳ ва Бизонс дар асрҳои миёна кору пажӯҳиш мекунад. Соли 2012 дар мавзӯи "Туркҳо дар ҷаҳони Бизонс дар асрҳои —" рисолаи докторияшро дифоъ кардааст. Хонавода Фаъолияти илмӣ Соҳаи таваҷҷӯҳи илмии Рустам Шукуров торих ва фарҳанги Имперотурии Бизонс ва робитаи он бо ҷаҳони туркиву эронӣ, мушкилоти ҳамкориҳои мазҳабию қавмӣ мебошад. Рустам Шукуров дар ташаккули самти ховаршиносӣ дар бизонсшиносии муосир саҳми арзанда гузоштааст. Рустам Шукуров ба омӯзиши падидаи ҳувияти Бизонс ва формулаҳои худшиносии халқҳои турку эронӣ дар чаҳорчӯби анъанаи Бизонс, мушкилоти муносибатҳои байни тамаддунҳо ва парадигмаҳои татбиқи онҳо дар заминаи империя ва омӯзиши ҳофизаи фарҳангии Бизонс таваҷҷуҳ кардаст 4. Рустам Шукуров инчунин дар бораи адабиёти тасаввуф дар Эрони асримиёнагӣ, торихи ислом, торих ва фарҳанги Осиёи Марказӣ дар асрҳои 19-20 асарҳо эҷод кардааст. Рустам Шукуров бо марказҳои ҷаҳонии Бизонс ва Эроншиносӣ (корҳои тадқиқотӣ дар Академияи илмҳои Британия, Хонаи илмҳои инсонии Париж (2001, 2002, 2012, 2014), Донишгоҳи Анкара, Маркази омӯзиши тамаддунҳои Осиёи Хурд дар Донишгоҳи Коч дар Истанбул, дар Маркази тадқиқоти Бизонс дар Думбартон Окс, дар лоиҳаи Академияи илмҳои Австрия, ва ғайра.), дар донишгоҳҳо ва марказҳои илмии хориҷи кишвар (ИМА, Британияи Кабир, Фаронса, Олмон, Италия, Маҷористон, Туркия, Қазоқистон, Австрия ва ғайра) оид ба таърихи Бизонс ва Ислом лексияҳо мехонад ва дар маконҳои ҷаҳонии касбӣ (Сорбонна, Метрополитен) Осорхона, (Истанбул), (МайнсФранкфурт), (Вена) ва ғ.)баромадҳо мекунад. Аъзои комитетҳои программавии конгресси байналхалқии византинистон, симпозиуми байналхалкии Требизонд ва ғайра мебошад. Ҳамкории илмӣ ва дустии дерина тақдири Р.М Шукуров ва Энтон Бриер, М. Баливе, Н- Гарсоян, И. Шевченко, Д. Оболенский, Е. Патлаян, А.Лайу, С.Рэдфорд, К.Рэпп, Э. Пиккок, К Фосс, А Эффенбергер ва бисьёр дигар олимон пайвастааст. Бо матнҳо ба забонҳои юнонии қадим ва миёна, лотинӣ, славянии ҷанубӣ ва картвелӣ кор мекунад, анъанаҳои дастнависи Бизонс ва осиёиро меомӯзад. Корманди Музеи давлатии санъати Шарқ мебошад. Узви Феҳристи федеролии коршиносон дар соҳаи илмию техникии Вазорати маориф ва илми Федератсияи Русия (то соли 2019), КМИТ ба номи П. М. Третяков ва Ассотсиатсияи миллии коршиносони силоҳ мебошад. Мутахассис оид ба тавсифи осори бадеӣ, хонандаи катибаҳои форсӣ ва арабографӣ дар ашёи асрҳои миёна ва замони нав мебошад. Дар соли 2015 дар ҳамкорӣ бо сармутахассиси Осорхонаи Шарқ Н. В. Сазонова дар бораи лакҳои эронӣ дар коллексияи осорхона китоб навишта аст. Узви ҳайати таҳририяи Бизонс Муваққатӣ. Муассис ва ташкилкунандаи лоиҳаи байналмилалии илмии " ", бахшида ба ҳамкории фарҳангҳо ва динҳо дар фазои баҳри Миёназамин мебошад. Мураттиби маҷмӯаҳои муҳими илмии асримиёнагии рус "Бегона: Таҷрибаи мағлубият" ва "Баҳр ва соҳилҳо" ба ҳисоб меравад. Ҷоизаҳо Осор Муаллифи беш аз 150 асар, аз ҷумла дар мавриди антропологияи иҷтимоии Бизонс, проблемаҳои муносибатҳои байни Бизонсҳо ва туркзабонҳо, равандҳои этникӣ дар ҷамъиятхои асримиёнагӣ, таҳаввули маданияти ҷамъиятҳои насронию мусулмонӣ, таърихи муосири Маркази Осиё мебошад. Монографияҳо Тарҷумаҳо Китобҳои дарсӣ.